Die wêreld in foto’s – 28 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Feesganger geklee in ŉ Spider-Man-kostuum poseer tydens die hemel-op-aarde-straatpartytjie in Rio de Janeiro, Brasilië. Feesgangers is al van vroegoggend af in die strate van Santa Teresa vir een van vele blokpartytjies tydens die Karnaval-vieringe. (Foto: Leo Correa, AP) ŉ Portret van Cristiano Ronaldo, die Portugese sokkerster, versier die werksruimte van die La Corona-sigaarfabriek in Havana, Kuba. Die fabriek het Donderdag hul deure vir die pers geopen tydens die jaarlikse Havana-sigaarfees waar sigaar-entoesiaste van reg oor die wêreld byeenkom vir ŉ glansgeleentheid en ŉ veiling van klamhouers (humidors). (Foto: Ramon Espinosa, AP) Amerikaanse soldate beveilig Hat Yao-strand in die Chonburi-provinsie in die ooste van Thailand tydens die gesamentlike Amerikaans-Thaise militêre oefening, genaamd Cobra Gold. Altesaam nege-en-twintig lande neem deel aan dié militêre oefening wat dit die grootste aktiwiteit van sy soort in die Asiaties-Stille Oseaan-streek maak. (Foto: Sakchai Lalit, AP) ŉ Turkse migrant hou ŉ baba vas op die Griekse eiland van Lesbos nadat hulle die Egeïese See vanaf Turkye oorsteek het. ŉ Lugaanval deur Sirië het Vrydag hordes Turkse soldate in die noordooste van Sirië afgemaai. (Foto: Micheal Varaklas, AP) Anna Fernstaedtova van die Tsjeggiese Republiek neem deel aan die skeleton-kompetisie by die Bobslee- en Skeleton-wêreldkampioenskap in Altenberg, Oos-Duitsland. (Foto: Jens Meyer, AP)